Ministru kabineta rīkojuma projekta

**“Par finansējuma piešķiršanu Krustpils novada domei pašvaldības autoceļu seguma pārbūves būvprojekta izstrādei”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunkts.  Atbilstoši aizsardzības jomas plānošanas dokumentiem un Ministru kabineta 2019. gada 7. maija rīkojuma Nr. 210 “Par valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” uzdevumam Nr. 205 Krustpils novadā tiek uzsākta infrastruktūras attīstība Zemessardzes 56. nodrošinājuma bataljona vajadzībām.  Ņemot vērā, ka attīstāmā militārā objekta pievedceļu tehniskais stāvoklis neatbilst plānotajai ceļu izmantošanai, nepieciešams pārbūvēt pievedceļu segumu.  Lai nodrošinātu Krustpils novada pašvaldības autoceļu seguma pārbūvi, ir nepieciešams izstrādāt būvprojektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2018. gada 10. oktobra rīkojumam Nr. 491 “Par Krustpils novada pašvaldības nekustamo īpašumu pārņemšanu valsts īpašumā” Aizsardzības ministrija no Krustpils novada pašvaldības ir pārņēmusi valdījumā zemes vienības 27,29 ha platībā valsts aizsardzības uzdevumu īstenošanai – infrastruktūras izveidei Zemessardzes 56. nodrošinājuma bataljona vajadzībām (nekustamie īpašumi ar kadastra Nr. 5668 007 0260 un 5668 007 0369).  Piekļuve pie Aizsardzības ministrijas valdījumā esošajām zemes vienībām ir iespējama no pašvaldības autoceļa “Lopdārzi–Kaķīšu ferma” (Nr. 1-18; zemes vienības kadastra apzīmējums 5668 007 0346) un “Sietnieki–Lopdārzi” (Nr. 1-19; zemes vienības kadastra apzīmējums 5668 007 0347). Abi minētie pašvaldības autoceļi ir ar grants segumu, tie ir publiski ceļi bez ierobežojumiem pa tiem pārvietoties.  Krustpils novada pašvaldība 2019. gadā apsekoja autoceļus “Lopdārzi–Kaķīšu ferma” (Nr. 1-18) un “Sietnieki–Lopdārzi” (Nr. 1-19). Saskaņā ar tehniskās apsekošanas atzinumā minēto autoceļu konstrukcijas ir sliktā tehniskā stāvoklī. Ceļu segums ir nodilis, grants segums ir sajaucies ar pamatnes kārtu. Vietām ir redzami iesēdumi un izveidojušās bedres. Brauktuvju malās ir apaugumi, kas aizkavē ūdens novadi no ceļa klātnes, kā rezultātā ceļa segums ir pārmitrināts. Sāngrāvji ir aizauguši un nepilda savas funkcijas, vai to vispār nav. Esošās caurtekas ir sliktā stāvoklī. Autoceļu klātne ir dažāda platuma un neatbilst plānotajam normālprofilam. Autoceļu seguma konstrukcija neatbilst plānotajai ceļa izmantošanai un noslodzei nākotnē.  Ņemot vērā autoceļu tehnisko stāvokli un Aizsardzības ministrijas valdījumā pārņemto nekustamo īpašumu plānoto izmantošanu, nepieciešams uzlabot pašvaldības autoceļu “Lopdārzi–Kaķīšu ferma” (Nr. 1-18) posmā no 0,51 km līdz 1,38 km un autoceļu “Sietnieki–Lopdārzi” (Nr. 1-19) (autoceļš 1,82 km garumā). Kopējais pārbūvējamo autoceļu posmu garums ir 2,69 km.  Lai sakārtotu pievedceļus atbilstošā tehniskā stāvoklī, nepieciešams pārbūvēt autoceļu zemes klātnes konstrukciju un konfigurāciju, lai tā atbilstu plānotajam īpaši smaga lielgabarīta transporta ceļa izmantojumam un valstī noteiktajiem standartiem, nodrošinot to ilgmūžību, kā arī satiksmes drošību. Nepieciešams izbūvēt jaunu ceļa seguma konstrukciju ar grants seguma virskārtu, lai perspektīvā palielinātu kravas transporta satiksmi, atjaunot virszemes ūdens novadīšanas grāvju sistēmu un pārbūvēt caurtekas.  Pasūtītājs autoceļa “Lopdārzi–Kaķīšu ferma” (Nr. 1-18) posma no 0,51 km līdz 1,38 km un autoceļa “Sietnieki–Lopdārzi” (Nr. 1-19; autoceļš 1,82 km garumā) seguma pārbūves būvprojekta izstrādes iepirkumam ir Krustpils novada pašvaldība. 2020. gada martā Krustpils novada pašvaldība veica tirgus izpēti par autoceļu pārbūves projektēšanu un autoruzraudzību. Tirgus izpētes rezultātā 2020. gada 1. aprīlī Krustpils novada pašvaldība pieņēma lēmumu slēgt līgumu par autoceļu pārbūves projektēšanu par kopējo līguma summu 7 273,36 *euro* (ieskaitot PVN).  Lai uzsāktu pievedceļu uzlabošanu, kas nepieciešami plānotā militārā objekta attīstībai, Krustpils novada domei no Aizsardzības ministrijas nepieciešams finansējums 7 273,36 *euro* apmērā, t. sk. PVN, pašvaldības autoceļu (zemes vienību kadastra apzīmējumi 5668 007 0346 un 5668 007 0347) seguma 2,69 km garumā pārbūves būvprojekta izstrādei. MK rīkojuma projekts paredz piešķirt finansējumu 7 274 *euro* apmērā, lai Aizsardzības ministrija Krustpils novada pašvaldībai varētu nodrošināt finansējumu pilnā plānoto līgumsaistību apmērā.  Pēc Krustpils novada pašvaldības autoceļu posmu 2,69 km garumā seguma pārbūves būvprojekta izstrādes Aizsardzības ministrija lems par turpmāk veicamo pārbūves darbu izmaksu segšanu, virzot jautājuma par finansējuma piešķiršanu Krustpils novada pašvaldībai izskatīšanu Ministru kabinetā.  Lai nodrošinātu Krustpils novada pašvaldības autoceļu posmu seguma pārbūves būvprojekta izstrādi, Aizsardzības ministrija nodrošinās sadarbības līguma slēgšanu ar Krustpils novada domi par piešķirto finansējumu, nosakot piešķirtā finansējuma izlietojuma kontroli, kā arī Krustpils novada domes atbildību par grāmatvedības datu pareizību un finanšu līdzekļu izlietojumu atbilstoši plānotajam. |
|  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Krustpils novada pašvaldība |
| 4. | Cita informācija | MK rīkojuma projekta izpilde tiks nodrošināta Aizsardzības ministrijas 2020. gada budžeta ietvaros no budžeta programmas 33.00.00 “Aizsardzības īpašumu pārvaldīšana” paredzētajiem līdzekļiem 7 274 *euro* apmērā, veicot nepieciešamo līdzekļu pārdali budžeta programmas ietvaros no kapitālajiem izdevumiem uz kapitālo izdevumu transfertiem.  MK rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK rīkojums ietekmēs Krustpils novada pašvaldību, kura ir atbildīga par iepirkumu būvprojekta izstrādei un iepirkuma līguma īstenošanas uzraudzību.  Pēc būvprojekta izstrādes un būvdarbu veikšanas tiks uzlabots Krustpils novada pašvaldības autoceļa “Lopdārzi–Kaķīšu ferma” (Nr. 1-18) posms no 0,51 km līdz 1,38 km un autoceļš “Sietnieki–Lopdārzi” (Nr. 1-19) 1,82 km garumā, kas ietekmēs Nacionālos bruņotos spēkus un Krustpils novada iedzīvotājus.  Tā kā nepieciešamos darbus organizē Krustpils novada pašvaldība un finansējums tiek piešķirts Krustpils novada pašvaldības autoceļu sakārtošanai, un autoceļus izmantos ne tikai Nacionālie bruņotie spēki, bet arī Krustpils novada iedzīvotāji, autoceļu sakārtošana ir Krustpils novada pašvaldības un tās iedzīvotāju interesēs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Krustpils novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv). |

Ministru prezidenta biedrs,

aizsardzības ministrs A. Pabriks

I. Buda, tālr. 67335031

[Inara.Buda@mod.gov.lv](mailto:Inara.Buda@mod.gov.lv)